
Parlamentul României

Camera Deputaţilor
Comisia pentru apărare, ordine                                        Bucureşti, 03.02.2005                                                                                  

publică şi siguranţă naţională                                           P.L.X - 3/2005
Nr.32/34/2005

RAPORT 

asupra proiectului de Lege privind aprobarea Ordonanţei de urgenţă a Guvernului nr. 141/2004 pentru prorogarea termenului prevăzut la        art. 145 alin. (1) din Legea nr. 295/2004 privind regimul                       armelor şi muniţiilor 

1. În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 141/2004 pentru prorogarea termenului prevăzut la        art. 145 alin. (1) din Legea nr. 295/2004 privind regimul armelor şi muniţiilor, trimis cu adresa nr. P.L. X - 3 din 1 februarie 2005  şi înregistrat sub nr. 32/34 din 2 februarie 2005.

Consiliul Legislativ, cu nr. 2127/29.12.2004, a avizat favorabil  proiectul ordonanţei de urgenţă.

Aplicarea Legii nr. 295/2004 privind regimul armelor şi muniţiilor de la data de 1 ianuarie 2005 este de natură să genereze o serie de disfuncţionalităţi, determinate atât de lipsa existenţei normelor metodologice de aplicare, cât şi de o serie de factori de natură obiectivă, care determină imposibilitatea realizării cadrului corespunzător implementării efective şi eficiente a prevederilor acestei legi.

2. Proiectul de lege face parte din categoria legilor organice, potrivit prevederilor art. 76 alin. (1) din Constituţia României, republicată.

3. La lucrările comisiei au fost prezenţi ... deputaţi, din totalul de 21 membri ai comisiei.

Raportul comisiei a fost adoptat cu unanimitatea voturilor celor prezenţi.

4. Proiectul de lege a fost adoptat de Senat în şedinţa din data de         27 ianuarie 2005.
5. Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este Cameră decizională.


În urma dezbaterii, Comisia propune adoptarea fără modificări a acestui proiect de lege.
Vicepreşedinte,                                              Secretar,

Marcu Tudor                                                 Florea Voinea

Red. consult. Roxana Rus 

